ນີ້ເປັນຄັ້ງທຳອິດ ນັບແຕ່ກອງປະຊຸມໃຫຍ່ ຄັ້ງທີ XI ຂອງ ພັກ, ສປປ ລາວ ໄດ້ຕ້ອນຮັບປະມຸກລັດຕ່າງປະເທດ ມາຢ້ຽມຢາມ. ການຢ້ຽມ ຢາມດັ່ງກ່າວ ມີຂຶ້ນ ພຽງແຕ່ 6 ອາທິດ ຫຼັງຈາກການຢ້ຽມຢາມມິດ ຕະພາບ ສສ ຫວຽດນາມ ຢ່າງເປັນທາງການ ຂອງ ສະຫາຍ ເລຂາ ທິການໃຫຍ່, ປະທານປະເທດລາວ ທອງລຸນ ສີສຸລິດ.
ສະຫາຍປະທານປະເທດ ຫງວຽນຊວນຟຸກ ແລະ ສະຫາຍເລຂາທິ ການໃຫຍ່, ປະທານປະເທດ ທອງລຸນ ສີສຸລິດ ໄດ້ເປັນປະທານ ໃນ ການພົບປະເຈລະຈາ ລະຫວ່າງ ຄະນະຜູ້ ແທນຂັ້ນສູງ ຂອງສອງປະ ເທດ. ຜູ້ນຳທັງສອງເນັ້ນໜັກ ເຖິງຄວາມຈຳເປັນທີ່ຈະຕ້ອງສືບຕໍ່ ເຮັດໃຫ້ສາຍພົວພັນ ທາງດ້ານການເມືອງໃຫ້ເລິກເຊິ່ງຍິ່ງຂຶ້ນ ແລະ ຕົກລົງໃຫ້ປີ 2022 ເປັນ “ປີມິດຕະພາບ ຫວຽດນາມ-ລາວ, ລາວ-ຫວຽດນາມ 2022” ເພື່ອສະເຫຼີມສະຫຼອງຄົບຮອບ 60 ປີ ວັນສ້າງ ຕັ້ງສາຍພົວພັນທາງການທູດ ແລະ 45 ປີ ວັນເຊັນສົນທິສັນຍາມິດ ຕະພາບ ແລະ ການຮ່ວມມືລະຫວ່າງ ຫວຽດນາມ ແລະ ລາວ.
ໃນການພົບປະເຈລະຈາ, ຜູ້ນໍາທັງສອງໄດ້ໃຊ້ ເວລາສ່ວນຫຼາຍ ເພື່ອ ປຶກສາຫາລື ບັນດາມາດຕະການຊ່ວຍເຫຼືອເຊິ່ງກັນ ແລະ ກັນເພື່ອ ຮັບມື ກັບຄວາມ ຫຍຸ້ງຍາກ ທີ່ເກີດຈາກ ການແຜ່ລະບາດ ຂອງ ພະ ຍາດໂຄວິດ-19 ໃນແຕ່ລະປະເທດ ແລະ ສາຍພົວພັນການຮ່ວມມື ລະຫວ່າງ ຫວຽດນາມ-ລາວ; ພ້ອມດຽວກັນ ຍັງເປັນເອກະສັນກັນ ໃນການຊຸກຍູ້ການພົວພັນ ຮ່ວມມື ໃນທຸຸກຂົງເຂດເຊັ່ນ: ການເມືອງ, ການທູດ, ການປ້ອງກັນຊາດ, ປ້ອງກັນຄວາມສະຫງົບ, ການສຶກສາ, ເສດຖະກິດ, ການຄ້າ, ການລົງທຶນ, ພະລັງງານ, ວິທະຍາສາດ, ວັດ ທະນະທໍາ ແລະ ອື່ນໆ. ເພືີ່ອພ້ອມກັນ ຜ່ານຜ່າ ສິ່ງທ້າທາຍ, ນຳໃຊ້ ກາລະໂອກາດທີ່ດີ ໂດຍການປະຕິວັດອຸດສາຫະກຳ 4.0 ນຳມາໃຫ້.
ສະຫາຍການນຳທັງສອງໄດ້ເຫັນດີເປັນເອກະພາບ ສືບຕໍ່ປະຕິບັດ ບັນດາຂໍ້ຕົກລົງຂັ້ນສູງ ແລະ ໝາກຜົນທີ່ບັນລຸໄດ້ ໃນກອງປະຊຸມ ຄັ້ງທີ 43 ຄະນະກຳມະການ ລະຫວ່າງ ລັດຖະບານຫວຽດນາມ-ລາວເປັນຢ່າງດີ; ຜັນຂະຫຍາຍສັນຍາ ວ່າດ້ວຍການຮ່ວມມືສອງ ຝ່າຍ ລະຫວ່າງ ຫວຽດນາມ-ລາວ ໄລຍະ 2021-2025, ຂໍ້ຕົກລົງ ວ່າດ້ວຍຍຸດທະສາດ ຮ່ວມມືລະຫວ່າງ ຫວຽດນາມ-ລາວ ໄລຍະ 2021-2030 ກໍຄື ໝາກຜົນທີ່ບັນລຸໄດ້ ໃນການຢ້ຽມຢາມມິດ ຕະ ພາບ ຫວຽດນາມ ຢ່າງເປັນທາງການ ເມື່ອບໍ່ດົນມານີ້ ຂອງ ສະຫາຍ ທອງລຸນ ສີສຸລິດ ແລະ ການຢ້ຽມຢາມມິດຕະພາບ ຢ່າງເປັນທາງ ການໃນຄັ້ງນີ້ ຂອງສະຫາຍປະທານປະເທດ ຫງວຽນຊວນຟຸກ ຢ່າງ ມີປະສິດທິຜົນ.
ສອງຝ່າຍໄດ້ເນັ້ນໜັກເຖິງ ຄວາມສຳຄັນຂອງການ ຮັກສາສັນຕິພາບ, ສະຖຽນລະພາບ, ຄວາມໝັ້ນຄົງ, ຄວາມປອດໄພ ແລະ ຄວາມເສລີໃນການເດີນທະເລ ແລະ ການເດີນອາກາດ ຢູ່ທະເລຕາເວັນອອກ; ແກ້ໄຂຂໍ້ຜິດພາດໂດຍສັນຕິວິທີ ບົນພື້ນຖານ ກົດໝາຍສາກົນ, ໃນນັ້ນມີສົນທິສັນຍາຂອງສະຫະປະຊາຊາດວ່າ ດ້ວຍກົດ ໝາຍທະເລປີ 1982 (UNCLOS 1982); ພ້ອມກັບ ຝ່າຍທີ່ກ່ຽວຂ້ອງ ຊຸກຍູ້ ການປະຕິບັດ ຖະແຫຼງການວ່າດ້ວຍ ການປະພຶດຕໍ່ ຂອງ ຝ່າຍຕ່າງໆ ຢູ່ທະເລຕາເວັນອອກ (DOC) ຢ່າງຄົບຖ້ວນ, ມີປະສິດທິຜົນ ແລະ ສໍາເລັດປະມວນ ກົດລະບຽບ ການປະພຶດຕໍ່ ຂອງ ຝ່າຍຕ່າງໆ ຢູ່ທະເລຕາເວັນອອກ (COC) ໃຫ້ມີຜົນຕົວຈິງ ແລະ ສອດຄ່ອງກັບກົດໝາຍສາກົນໂດຍໄວ. .
ພາຍຫຼັງການເຈລະຈາ, ສະຫາຍປະທານປະເທດ ຫງວຽນຊວນຟຸກ ແລະ ສະຫາຍເລຂາທິການໃຫຍ່, ປະທານປະເທດ ທອງລຸນ ສີສຸລິດ ໄດ້ເປັນສັກຂີພິຍານ ໃນພິທີລົງນາມ ແລະ ມອບເອກະສານວ່າ ດ້ວຍການຮ່ວມມື 14 ສະບັບ ລະຫວ່າງກະຊວງ, ຂະແໜງການ ແລະ ວິສາຫະກິດ ຂອງ ສອງປະເທດ ໃນຂົງເຂດປ້ອງກັນຊາດ, ປ້ອງກັັນຄວາມສະຫງົບ, ປ້ອງກັນ ແລະ ສະກັດກັ້ນຢາເສບຕິດ, ຄົ້ນຫາ ແລະ ກູ້ໄພ, ການຄ້າຂາຍໄຟຟ້າ, ການສຳຫຼວດ, ການຂຸດ ຄົ້ນ ແລະ ປຸງແຕ່ງແຮ່ທາດ...
ເນື່ອງໃນໂອກາດນີ້, ສະຫາຍປະທານປະເທດ ຫງວຽນຊວນຟຸກ ໄດ້ ມີການພົບປະແລກປ່ຽນຄຳຄິດເຫັນ ກັບ ສະຫາຍປະທານສະພາ ແຫ່ງຊາດ ລາວ ໄຊສົມພອນ ພົມວິຫານ; ພົບປະໂອ້ລົມ ກັບ ສະ ຫາຍນາງ ຮອງປະທານປະເທດ ລາວ ປານີ ຢາທໍ່ຕູ້ ແລະ ສະຫາຍ ຮອງ ປະທານປະເທດ ລາວ ບຸນທອງ ຈິດມະນີ.
ທີ່ນະຄອນຫຼວງ ວຽງຈັນ, ສະຫາຍປະທານປະເທດ ຫງວຽນຊວນຟຸກ ໄດ້ຕ້ອນຮັບການເຂົ້າຢ້ຽມຂໍ່ານັບ ຂອງ ສະຫາຍ ສິນລະວົງ ຄຸດໄພ ທູນ, ປະທານສູນກາງແນວລາວສ້າງຊາດ; ສະຫາຍ ຄຳໃບ ດຳລັດ ປະທານສະມາຄົມ ມິດຕະພາບ ລາວ- ຫວຽດນາມ.
ພິເສດ, ສະຫາຍປະທານປະເທດ ຫງວຽນຊວນຟຸກ ໄດ້ເຂົ້າຮ່ວມ ແລະ ກ່າວຄຳປາໄສທີ່ສຳຄັນ ຢູ່ກອງປະຊຸມສະພາ ແຫ່ງຊາດລາວ ຊຸດທີ IX. ສະຫາຍປະທານປະເທດ ຫງວຽນຊວນຟຸກ ຍັງເປັນຜູ້ນຳ ຕ່າງປະເທດຜູ້ທຳອິດ ທີ່ໄດ້ ກ່າວຄຳປາໄສ ຢູ່ຫໍສະພາແຫ່ງຊາດ ລາວ ຫຼັງໃໝ່. ນີ້ເປັນກຽດພິເສດ ທີ່ພັກ, ລັດ, ສະພາແຫ່ງຊາດ ແລະ ປະຊາຊົນລາວ ມອບໃຫ້ຜູ້ນຳ ຫວຽດນາມ ຊຶ່ງສະແດງໃຫ້ ເຫັນຢ່າງ ຈະແຈ້ງ ເຖິງ ຄວາມໄມຕີຈິດມິດຕະພາບ ອັນຍິ່ງໃຫຍ່ ແລະ ຄວາມ ສາມັກຄີ ແບບພິເສດ ທີ່ຫາຍາກ ລະຫວ່າງ ປະຊາຊົນ ສອງຊາດ ຫວຽດນາມ - ລາວ.ພາບ ອັນຍິ່ງໃຫຍ່ ແລະ ຄວາມສາມັກຄີ ແບບພິເສດທີ່ຫາຍາກ ລະຫວ່າງ ປະຊາຊົນສອງຊາດ ຫວຽດນາມ - ລາວ.
ໜຶ່ງໃນບັນດາເຫດການພິເສດໃນກອບການຢ້ຽມຢາມຄັ້ງນີ້ຄື ສະ ຫາຍ ປະທານປະເທດ ຫງວຽນ ຊວນຟຸກ ແລະ ສະຫາຍເລຂາທິ ການໃຫຍ່,ປະທານປະເທດ ລາວ ທອງລຸນ ສີສຸລິດ ແລະ ສະຫາຍ ປະທານ ສະພາ ແຫ່ງຊາດ ລາວ ໄຊສົມພອນ ພົມວິຫານ ໄດ້ເຂົ້າ ຮ່ວມ ແລະ ເປັນປະທານ ໃນພິທີເປີດ ແລະ ຫໍສະພາແຫ່ງຊາດລາວ ຫຼັງໃໝ່.
ກ່າວປາໄສໃນພິທີ, ສະຫາຍປະທານປະເທດ ເນັ້ນໜັກວ່າ ນີ້ແມ່ນ ຂອງຂວັນ ຈາກພັກ, ລັດ ແລະ ປະຊາຊົນຫວຽດນາມ ມອບໃຫ້ພັກ, ລັດ ແລະ ປະຊາຊົນ ລາວອ້າຍນ້ອງ, ເຊິ່ງ ສະຫາຍ ທອງລຸນ ສີສຸລິດ ໄດ້ຕີລາຄາວ່າ ເປັນສີ່ດີທີ່ສຸດຄື: ທັນສະໄໝທີ່ສຸດ, ສວຍງາມມີ ເອກະລັກ ຂອງ ວັດທະນະທໍາ ສະຖາປັດຕະຍະກໍາ ຂອງ ລາວ ທ່ີ ສຸດ, ເປັນອາຄານ ທ່ີແໜ້ນໜາ ແຂງແຮງ ຈະໃຊ້ງານໄດ້ຍາວນານ ທີ່ສຸດ ແລະ ມີມູນຄ່າ ການລົງທຶນຫຼາຍທີ່ສຸດ" .
ເນື່ອງໃນໂອກາດນີ້, ສະຫາຍປະທານປະເທດ ຫງວຽນຊວນຟຸກ ໄດ້ ປະດັບຫຼຽນໄຊແຮງງານຊັ້ນ 1 ແລະ ຊັ້ນ 2 ໃຫ້ແກ່ການນຳ ແລະ ອະ ດີດການນຳ ຂອງ ສະພາແຫ່ງຊາດ ລາວ ຜູ້ທີ່ໄດ້ປະກອບສ່ວນ ຫຼາຍຢ່າງ ໃນການຊີ້ນຳ ຜັນຂະຫຍາຍ ປະຕິບັດໂຄງການກໍ່ສ້າງຫໍ ສະພາແຫ່ງຊາດລາວ ຫຼັງໃໝ່ ໃຫ້ປະສົບຜົນສຳເລັດ; ເປັນສັກຂີພິ ຍານ ສະຫາຍ ເລຂາທິການໃຫຍ່, ປະທານປະເທດ ລາວ ທອງລຸນ ສີສຸ ລິດ ໄດ້ປະດັບຫຼຽນໄຊ ອິດສະຫຼະຊັ້ນ 1 ຂອງ ລາວ ໃຫ້ກະຊວງ ກໍ່ສ້າງ ຫວຽດນາມ, ຫຼຽນອິດສະຫຼະຊັ້ນ 2 ຂອງ ລາວ ໃຫ້ແກ່ ຄະນະ ຄຸ້ມຄອງໂຄງການກະຊວງ ກໍ່ສ້າງ ແລະ ກອງພົນທີ 11 ກະຊວງ ປ້ອງກັນປະເທດ ຫວຽດນາມ.
ຢູ່ນະຄອນຫຼວງວຽງຈັນ, ສະຫາຍ ປະທານປະເທດ ຫງວຽນຊວນຟຸກ ແລະ ພັນລະຍາ ພ້ອມດ້ວຍ ຄະນະຜູ້ແທນ ຂັ້ນສູງ ຂອງພັກ ແລະ ລັດ ຫວຽດນາມ ໄດ້ເຂົ້າວາງພວງມາລາ ທີ່ອະນຸສາວະລີ ນັກຮົບນິ ລະນາມ ຜູ້ເສຍສະຫຼະຊີວິດເພື່ອຊາດ, ໄປຢ້ຽມຢາມ ແລະ ໂອ້ລົມ ກັບພະນັກງານສະຖານທູດ ແລະ ຜູ້ຕາງໜ້າປະຊາຄົມ ແລະ ວິສາ ຫະກິດ ຫວຽດນາມ ຢູ່ລາວ. ທ່ານນາງ ເຈິ່ນງວຽດທູ ພັນລະຍາ ຂອງ ສະຫາຍ ປະທານປະເທດ ຫງວຽນຊວນຟຸກ ກໍ່ໄດ້ມີການ ຕ້ອນ ຮັບຢ່າງອົບອຸ່ນ ແລະ ມອບຂອງຂວັນ ໃຫ້ຄູອາຈານ ແລະ ນັກຮຽນ ຂອງໂຮງຮຽນສອງພາສາ ຫວຽດນາມ-ລາວ ໂຮງຮຽນຫງວຽນຢູ.
ໃນກອບ ການຢ້ຽມຢາມມິດຕະພາບ ສປປ ລາວ ຢ່າງເປັນທາງການ ຂອງ ສະຫາຍ ປະທານປະເທດ ຫງວຽນຊວນຟຸກ, ບັນດາສະມາຊິກ ຄະນະຜູ້ແທນຂັ້ນສູງ ຂອງພັກ ແລະ ລັດ ໄດ້ມີຫຼາຍກິດຈະກຳ ພົບ ປະແລກປ່ຽນ ກັບ ຜູ້ນຳບັນດາກະຊວງ, ພະແນກການ ແລະ ຂະ ແໜງການ ທ້ອງຖິ່ນ ຂອງ ສອງປະເທດ.